พอดีกระทู้เก่าคุณสลิลอาจจะไม่เห็น คุณอีกท่านเลยบอกให้ตั้งใหม่ คำถามตามเดิมนะคะหนูฉีด Pre-Exposure 3 เข็ม แบบ ID เมื่อกลางปี 2561 หลังจากนั้นฉีดกระตุ้นทุกครั้งที่โดนข่วน ก็คือช่วง ส.ค.-พ.ย. 2561 ฉีดกระตุ้นครั้งละเข็มไปหลายครั้งมาก ประมาณ 7 เข็ม ID บ้าง IM บ้าง แล้วหลังจากนั้นพอมาถามคุณในนี้ คุณบอกว่าที่ฉีดไปกันได้เป็นปี ระหว่างนี้โดนอีกไม่ต้องฉีด ให้ฉีดกระตุ้นอีกทีตอนเดือน พ.ย.2562 เลย ดังนั้น เมื่อเดือน พ.ย.2562 หนูจึงไปฉีดกระตุ้นไว้ 2 เข็ม IM อยากทราบว่า ภูมิที่ฉีดไปเมื่อ พ.ย. 2562 จะอยู่จนถึงตอนนี้ไหมคะ? หากโดนกัดข่วนไปอีกนานแค่ไหนจึงยังไม่ต้องฉีดคะ เป็นคนชอบเล่นกับสัตว์ด้วยค่ะ
สวัสดีค่ะ หากเคยได้ฉีดวัคซีนป้องกันพิษสุนัขบ้าแบบป้องกันล่วงหน้ามาแล้ว เมื่อ มิ.ย. 2561 และได้ฉีดกระตุ้น 7 ครั้งในช่วงเดือน ส.ค.-พ.ย. 2561 และ 2 เข็ม เมื่อ พ.ย. 2562หลังจากนี้ ก็ให้ไปฉีดกระตุ้นอีกครั้งเมื่อ พ.ย. 63 จำนวน 1 เข็มเลย และในระหว่างนี้ หากถูกสัตว์กัดหรือข่วน ก็ไม่จำเป็นต้องไปฉีดกระตุ้นอีกค่ะ และหลังจากนั้น หากยังต้องสัมผัสกับสัตว์เรื่อยๆ ก็ให้ฉีดกระตุ้นทุก 2-3 ปีไปเรื่อยๆ ร่างกายก็จะมีภูมิคุ้มกันในการป้องกันการเกิดโรคได้ค่ะ ไม่จำเป็นต้องฉีดกระตุ้นในทุกๆ ครั้งที่โดนกัดหรือข่วนค่ะ